การประกอบธุรกิจของแต่ละผลิตภัณฑ์

บริษัท ยูนิเวนเจอร์ จำกัด (มหาชน)

ผลิตภัณฑ์สังกะสีอ๊อกไซด์

ลักษณะของผลิตภัณฑ์ 

บริษัท ยูนิเวนเจอร์ จำกัด (มหาชน) ดำเนินกิจการเป็นผู้ผลิตผงสังกะสีอ๊อกไซด์
ภายใต้เครื่องหมายการค้ารูป “เตาเผา” แบ่งตามระดับความบริสุทธิ์
และตามลักษณะการใช้งานของลูกค้าได้ 4 เกรดคือ

  ------------------ ----------- -------------------------------------------
  ผงสังกะสีอ๊อกไซด์      ความบริสุทธิ์   ลักษณะและการใช้งาน
  (ZnO)                          

  โกลด์ซีล (Gold Seal) ≤ 99.9%     ใช้ในอุตสาหกรรมเครื่องสำอาง และยารักษาโรค

  ไวท์ซีล (White Seal) ≤ 99.5%     ใช้ในอุตสาหกรรมการผลิตยางรถยนต์คุณภาพสูง
                                 อุตสาหกรรมสีทาทั้งภายในและภายนอก
                                 อุตสาหกรรมอาหารสัตว์

  โคลลอยด์ดอลด์        ≤ 99.5%     ใช้ในอุตสาหกรรมสีกันสนิมที่มีคุณภาพสูง
  (Colloidal)                    เนื่องจากมีความบริสุทธิ์ เท่าไวท์ซีล
                                 แต่มีความหนาแน่นของผิวต่ำกว่าไวท์ซีล
                                 มีความละเอียดกว่าทุกๆเกรด อายุการเก็บนาน
                                 และมีประสิทธิภาพช่วยในการผสมสีได้ดียิ่งขึ้น

  เรดซีล (Red Seal)   ≤ 99.0%     ใช้ในอุตสาหกรรมยางรถยนต์
  ------------------ ----------- -------------------------------------------

การตลาดและภาวะการแข่งขัน

บริษัท ยูนิเวนเจอร์ จำกัด (มหาชน) จำหน่ายผงสังกะสีอ๊อกไซด์ทั้งในประเทศและต่างประเทศ
โดยแบ่งกลุ่มลูกค้าเป็น 3 กลุ่มคือ

[]กลุ่มลูกค้าผงสังกะสีอ๊อกไซด์

+-----------------------------------------------------------------------+
| กลุ่มผู้ใช้สินค้าโดยตรง ซึ่งได้แก่ อุตสาหกรรมยาง สี เซรามิค และอาหารสัตว์             |
+-----------------------------------------------------------------------+
| ตัวแทนจำหน่ายภายในประเทศภายใต้เครื่องหมายการค้าของบริษัทฯ ซึ่งนำไปจำหน่ายต่อให้กับ  |
| กลุ่มผู้ใช้ขนาดกลาง และขนาดเล็ก                                             |
|                                                                       |
| โดยตรง                                                                |
+-----------------------------------------------------------------------+
| ตัวแทนจำหน่ายในต่างประเทศโดยประเทศที่เป็นกลุ่มเป้าหมายของการส่งออกได้แก่          |
| ออสเตรเลีย นิวซีแลนด์ สิงค์โปร์ อินโดนีเซีย ญี่ปุ่น                                 |
|                                                                       |
| และ เวียดนาม                                                           |
+-----------------------------------------------------------------------+

ปริมาณความต้องการของสินค้าสังกะสีอ๊อกไซด์ภายในประเทศจะขึ้นอยู่กับภาวะเศรษฐกิจของประเทศเป็นหลัก
ในรอบปีที่ผ่านมาภาวะเศรษฐกิจที่ซบเซาต่อเนื่องได้ส่งผลกระทบให้อุตสาหกรรมผู้ผลิตในประเทศต้องลดต้นทุนการผลิต
และปริมาณการผลิตลง จึงส่งผลให้ปริมาณความต้องการใช้สังกะสีอ๊อกไซด์ลดลง
ดังนั้นผู้ผลิตสังกะสีอ๊อกไซด์จึงต้องลดกำลังการผลิต รวมทั้งแข่งขันในเรื่องของราคาอย่างหนัก
การนำเข้าสังกะสีอ๊อกไซด์จากประเทศจีนเป็นอีกตัวแปรสำคัญที่ทำให้ภาวะการแข่งขันของตลาดสูงขึ้น
ทั้งนี้บริษัทฯ ได้พยายามรักษาฐานลูกค้าเดิมของบริษัทฯ และเจาะตลาดเพื่อหาลูกค้าใหม่เพิ่มขึ้น
โดยใช้นโยบายในด้านราคา การควบคุมต้นทุนการผลิตให้อยู่ในสภาวะที่สามารถต่อสู้กับคู่แข่งได้
ตลอดจนรักษามาตรฐานคุณภาพผลิตภัณฑ์ ภายใต้การรับรองคุณภาพมาตรฐานสากล ISO 9002
เพื่อตอบสนองความต้องการของลูกค้า

การจัดหาผลิตภัณฑ์

บริษัท ยูนิเวนเจอร์ จำกัด (มหาชน) มีโรงงานผลิตผงสังกะสีอ๊อกไซด์ 2 โรงงาน
กำลังการผลิตรวม 6,000 ตันต่อปี

  --------------------------- -------------- -------------- --------------
                              ปี 2543         ปี 2542         ปี 2541

  กำลังการผลิตเต็มที่ (เมตริกตัน)    6,000          6,000          6,000

  ปริมาณการผลิตจริง (เมตริกตัน)    5,286          6,000          4,438

  การใช้กำลังการผลิต (%)         88             100            74
  --------------------------- -------------- -------------- --------------

วัตถุดิบหลักในการผลิตคือ สังกะสีแท่ง (Zinc Ingot) ซึ่งบริษัทฯ
สั่งซื้อวัตถุดิบจากผู้ผลิตภายในประเทศได้แก่ บริษัท ผาแดง

อินดัสทรี จำกัด (มหาชน) และผู้ผลิตจากต่างประเทศ ทั้งนี้บริษัทฯ
มิได้ผูกขาดการซื้อวัตถุดิบไว้กับผู้ขายรายหนึ่งรายใด
แต่ปริมาณการสั่งซื้อจากในประเทศหรือต่างประเทศจะขึ้นอยู่กับเงื่อนไขทางด้านราคาและคุณภาพของวัตถุดิบเป็นหลัก
สำหรับราคาวัตถุดิบจะเคลื่อนไหวไปตามกลไกของตลาดโลก
ซึ่งสามารถดูความเคลื่อนไหวของราคาสังกะสี (Zinc) ได้จากราคาตลาด London Metal of
Exchange (LME)

ตารางแสดงมูลค่าการสั่งซื้อวัตถุดิบในประเทศและต่างประเทศ

  ----------------------------------------- -------- -------- -------- -------- -------- --------
                                            ปี 2543            ปี 2542            ปี 2541   

                                            ล้านบาท   %        ล้านบาท   %        ล้านบาท   %

  ในประเทศ                                  151.64   91.77    182.70   77.84    76.88    53.30

  ต่างประเทศ                                 14.35    8.23     52.00    22.16    67.35    46.70

  รวมมูลค่าการสั่งซื้อวัตถุดิบในประเทศและต่างประเทศ   166.00   100.00   234.70   100.00   144.23   100.00
  ----------------------------------------- -------- -------- -------- -------- -------- --------

บริษัท ฟอร์เวิร์ด ซิสเต็ม จำกัด

ผลิตภัณฑ์เครื่องบันทึกเวลา และระบบควบคุมที่จอดรถ 

ลักษณะผลิตภัณฑ์ และบริการ

บริษัท ฟอร์เวิร์ด ซิสเต็ม จำกัด ซึ่งเป็นบริษัทย่อย เป็นผู้จำหน่ายผลิตภัณฑ์

 

-   เครื่องบันทึกเวลายี่ห้อ “AMANO” แบ่งตามลักษณะการใช้งานได้ 3 ประเภท คือ
    เครื่องบันทึกเวลาพนักงาน (Time Recorder) เครื่องประทับเวลา (Time Stamp) และ
    นาฬิกายาม (Watchman's Time Recorder)

-   ระบบควบคุมที่จอดรถภายใต้สินค้าชื่อ “AMANO” และ “THAIPARK”

-   สินค้าที่ใช้ประกอบการใช้งาน เช่น บัตรลงเวลาพนักงาน บัตรผ่านเข้า-ออก ที่จอดรถ ผ้าหมึก
    ริบบอน เทปบันทึกเวลา

สำหรับนาฬิกายาม เป็นต้น

-   อะไหล่ และการบริการติดตั้ง ตรวจเช็ค ซ่อมแซม

การตลาดและภาวะการแข่งขัน

บริษัท ฟอร์เวิร์ด ซิสเต็ม จำกัด จำหน่ายสินค้าให้แก่ผู้ใช้สินค้าโดยตรง
และผ่านตัวแทนจำหน่ายทั้งในกรุงเทพฯ และ

ต่างจังหวัด ซึ่งปริมาณที่จำหน่ายแก่ผู้ใช้สินค้าโดยตรงคิดเป็นร้อยละ 90 ของยอดจำหน่ายทั้งหมด
โดยมีกลุ่มลูกค้า

เป้าหมายได้แก่ โรงงานอุตสาหกรรม อาคารสำนักงาน อาคารชุด หมู่บ้านจัดสรร ห้างสรรพสินค้า
อาคารจอดรถยนต์ ธนาคาร ร้านอาหาร เป็นต้น

ผลิตภัณฑ์เครื่องบันทึกเวลา และระบบควบคุมที่จอดรถ AMANO เป็นสินค้านำเข้าจากประเทศญี่ปุ่น
ที่มีคุณภาพสูง มีการจัดจำหน่าย และให้บริการในประเทศมายาวนาน
แม้สภาวะเศรษฐกิจโดยรวมจะไม่เอื้ออำนวยกอปรกับจำนวนคู่แข่งที่เพิ่มขึ้น บริษัท ฟอร์เวิร์ด ซิสเต็ม
จำกัด ก็ยังคงสามารถรักษายอดจำหน่ายไว้ได้อย่างต่อเนื่อง และสำหรับระบบควบคุมที่จอดรถ
THAIPARK ได้ถูกพัฒนาขึ้นเพื่อเป็นทางเลือกให้แก่ลูกค้าที่มีงบประมาณจำกัด
แต่ต้องการสินค้าที่มีคุณภาพ และการบริการที่ได้มาตรฐาน

การจัดหาผลิตภัณฑ์

ผลิตภัณฑ์ AMANO เป็นสินค้านำเข้าจาก บริษัท AMANO TIME & AIR SINGAPORE PTE LTD.
ซึ่งบริษัท ฟอร์เวิร์ด ซิสเต็ม จำกัด ได้รับมอบหมายให้เป็นผู้แทนจำหน่ายอย่างเป็นทางการ
ส่วนระบบควบคุมที่จอดรถ THAIPARK นั้น อุปกรณ์ส่วนใหญ่สั่งซื้อจากผู้ผลิตและผู้จำหน่ายในประเทศ